Hej Bolius 


Jeg har avlet gulerødder i min nye kolonihave helt fri for orm, men nogle af dem er meget korte, helt ned til 3 cm lange. 


Hvad er der galt? 


Er det jorden, elle har Snurre Snup været på besøg hos mig? 


Venlig hilsen Verner R


Mine gulerødder er meget korte, er det mon Snurre Snup, der har taget en bid eller?
Kære Verner R


Det er flot, at du kan dyrke gulerødder uden orm. Det kan undertiden være vanskeligt.


Jeg tror ikke, at Snurre Snup har været på besøg i dit gulerodsbed. Det er snarere mangel på næring, som giver de små gulerødder. 


Tilfør bedet lidt god næringsrig kompost/jord. Gør det evt. over flere omgange, og du må gerne begynde nu, hvis du har høstet gulerødderne.


Læs mere her: Kompost i haven

